**Zersenay Tadese** (s. 8. helmikuuta 1982 Adi Bana, Eritrea) on eritrealainen kestävyysjuoksija. Tadese on menestynyt erityisesti puolimaratonilla. Hän on matkan nelinkertainen maailmanmestari ja entinen maailmanennätyksen haltija.

Ura
---

Tadese osallistui ensimmäisen kerran kansainvälisiin kilpailuihin 2002 Dublinissa järjestetyissä maastojuoksun MM-kisoissa, joissa hän sijoittui pitkällä matkalla 30:nneksi. Myöhemmin samana vuonna hän oli puolimaratonin MM-kisoissa Brysselissä 21:s ja Afrikan mestaruuskilpailuissa 10 000 metrin juoksussa kuudes. Tadese avasi kilpailukauden 2003 juoksemalla yhdeksänneksi maastojuoksun MM-kisoissa Lausannessa pitkällä matkalla. Pariisin MM-kisoissa hän sijoittui 5 000 metrin juoksussa kahdeksanneksi maansa uudella ennätysajalla 13.05,57 ja saman vuoden puolimaratonin MM-kisoissa seitsemänneksi ajalla 1.01.26.

Tadese oli vuoden 2004 maastojuoksun MM-kisoissa Brysselissä kuudes pitkällä matkalla ja saavutti pronssia pitkän matkan joukkuekilpailussa. Saman vuoden kesäkuussa hän teki Madridissa uuden Eritrean ennätyksen 10 000 metrillä ajallaan 27.32,61. Ateenan olympialaisissa hän paransi aikaansa vielä kymmenen sekuntia ja voitti olympiapronssia ajalla 27.22,57. Mitali oli ensimmäinen eritrealaisen voittama olympiamitali. Myöhemmin kisoissa hän sijoittui 5 000 metrillä seitsemänneksi. 2005 maastojuoksun MM-kisoissa Tadese ylsi pitkällä matkalla hopealle. Helsingin MM-kisoissa hän oli 5 000 metrillä neljästoista ja 10 000 metrillä kuudes. Samana vuonna hän voitti Newcastlessa Great North Run -juoksun reittiennätysajalla.

Vuonna 2006 Tadese sijoittui maastojuoksun MM-kisoissa Fukuokassa pitkällä matkalla neljänneksi ja oli samalla voittamassa hopeaa joukkuekilpailussa. Lokakuussa 2006 Tadese juoksi maailmanmestariksi maantiejuoksun MM-kilpailuissa ja sai hopeaa joukkuekilpailussa. Hän voitti Mombasan maastojuoksun MM-kisoissa 2007 maailmanmestaruuden ja Algerin Afrikan kisoissa kultaa 10 000 metrillä ajalla 27.00,30. Osakan MM-kisoissa 2007 hän oli samalla matkalla neljäs. Lokakuussa 2007 Tadese uusi maantiejuoksun maailmanmestaruutensa Italian Udinessa ja sai joukkuekilpailussa hopeaa. Edinburghin maastojuoksun MM-kisoissa 2008 hän voitti MM-pronssia. Puolimaratonin MM-kilpailuissa hän saavutti henkilökohtaisessa kilpailussa kultaa ja joukkuekilpailussa hopeaa. Pekingin olympialaisissa hän sijoittui 10 000 metrillä viidenneksi.

Maaliskuussa 2009 Tadese saavutti Ammanissa maastojuoksun MM-kisoissa pronssia. Hän hävisi kisan voittaneelle Etiopian Gebre-egziabher Gebremariamille kaksi sekuntia. Hän sai pronssia myös joukkuekilpailussa. Huhtikuussa 2009 Tadese osallistui ensimmäiseen maratonkilpailuunsa Lontoossa. Hän keskeytti kilpailun 35 kilometrin kohdalla.

Zersenay Tadese Berliinin MM-kisoissa 2009.
Berliinin MM-kilpailuissa 2009 Tadese juoksi 10 000 metrillä toiseksi ajalla 26.50,12. Lokakuussa 2009 hän voitti Birminghamissa puolimaratonin maailmanmestaruuden ja sai joukkuehopeaa.

21. maaliskuuta 2010 Tadese juoksi Lissabonissa puolimaratonilla ajan 58.23 ja alitti Samuel Wanjirun maailmanennätyksen 58.33. Juoksussa 20 kilometrin väliaika oli 55.21, joka alitti Haile Gebrselassien maailmanennätyksen 55.48. Puolimaratonin MM-kilpailuissa Nanningissa hän sai hopeaa sekä henkilökohtaisessa että joukkuekilpailussa.

Daegun MM-kilpailuissa 2011 Tadese juoksi 10 000 metrillä neljänneksi ajalla 27.22,57. Lontoon olympialaisissa 2012 hän oli samalla matkalla kuudes. Puolimaratonin MM-kilpailuissa Kavarnassa lokakuussa 2012 hän voitti henkilökohtaisen kilpailun ja sai joukkuekilpailussa hopeaa. Vuoden 2014 puolimaratonin MM-kilpailuissa Kööpenhaminassa hän sijoittui henkilökohtaisessa kilpailussa neljänneksi ja sai joukkuekilpailussa kultaa. Edellisen kerran hän oli sijoittunut puolimaratonkilpailussa kärkikolmikon ulkopuolelle vuoden 2003 MM-kilpailuissa. Hän voitti kultaa puolimaratonilla Afrikan kisoissa 2015. Rio de Janeiron olympialaisissa 2016 hän sijoittui 10 000 metrillä kahdeksanneksi. Dohan MM-kilpailuissa 2019 hän oli maratonilla kuudes.

Henkilökohtaiset ennätykset
---------------------------

Lähde: IAAF
* 3 000 metrin juoksu: 7.39,93 (2005)
* Kahden mailin juoksu: 8.19,34 (2007)
* 5 000 metrin juoksu: 12.59,27 (2006)
* 10 000 metrin juoksu: 26.37,25 (2006)
* 10 kilometrin maantiejuoksu: 27.24 (2007)
* 15 kilometrin maantiejuoksu: 41.33 (2010)
* 20 kilometrin maantiejuoksu: 55.21 (2010)
* Puolimaraton: 58.23 (2010)
* 30 kilometrin maantiejuoksu: 1.29.06 (2010)
* Maraton: 2.08.46 (2018)

Lähteet
-------

1. 1 2 3 4 5 6 7  Zersenay Tadese Kansainvälinen yleisurheiluliitto.  (englanniksi)
2. 1 2
3. ↑
4. ↑
5. ↑  Tadesse's 'solo' last 10k secures emphatic victory – Men’s 20km, Debrecen 2006 *iaaf.org*.  8.10.2006. Viitattu 8.10.2015. (englanniksi)
6. 1 2 3  Zersenay Tadese Tilastopaja (vaatii kirjautumisen, maksullinen palvelu).  (englanniksi) Viitattu 7.11.2019
7. 1 2 3 4 5  Athletics - Zersenay TADESSE *the-sports.org*. Viitattu 8.10.2015. (englanniksi)
8. ↑  Wanjiru voitti Lontoon maratonin *mtv3.fi*.  26.4.2009. MTV3. Viitattu 2.5.2009.
9. ↑  Fernandes, António Manuel: Scorching 58:23 World Half Marathon record by Tadese in Lisbon! *iaaf.org*.  21.3.2010. IAAF. Viitattu 22.3.2010. (englanniksi)
10. ↑  Official Team Results Half Marathon - M *iaaf.org*. Viitattu 19.9.2012. (englanniksi)
11. ↑  Ramsak, Bob: With dominating run, Tadese takes fifth title in Kavarna - Men’s race Report – World Half Marathon Championships *iaaf.org*.  6.10.2012. IAAF. Viitattu 6.10.2012. (englanniksi)
12. ↑  Rowbottom, Mike: Kamworor surprises Tadese – IAAF/AL-Bank World Half Marathon Championships  29.3.2014. iaaf.org:  IAAF. Viitattu 28.9.2014. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |